Mestské zastupiteľstvo v Košiciach
U z n e s e n i e
z XX. rokovania Mestského zastupiteľstva v  Košiciach, zo dňa
30. – 31. októbra 2008					    číslo: 626

Organizačný poriadok Magistrátu mesta Košice

Mestské zastupiteľstvo v Košiciach 
podľa § 11 ods. 4 písm. i) zákona SNR č. 369/1990 Zb. o obecnom zriadení v znení neskorších predpisov a § 10 ods. 3 písm. k) zákona SNR č. 401/1990 Zb. o meste Košice v znení neskorších predpisov a tiež ustanovenia § 6 ods. 2 a § 15 ods. 2  Štatútu mesta Košice

A. schvaľuje

1.	Organizačný poriadok (organizáciu) Magistrátu mesta Košice podľa predloženého návrhu vrátane Organizačnej schémy Magistrátu mesta Košice s účinnosťou 
od 1. 1. 2009 vrátane schválených dodatkov a doplnkov.

2.	Vytvorenie referátu športu a mládeže v rámci organizačnej štruktúry Magistrátu
mesta Košice vo výkonom oddelení školstva presunom príslušných činností 
v oblasti športu a mládeže z navrhovaného referátu kultúry a športu.

3.	V rámci organizačnej štruktúry Magistrátu mesta Košice vo výkonnom oddelení služieb obyvateľstvu premenovanie navrhovaného referátu kultúry a športu 
na referát kultúry.

B. mení

-	v § 2 ods. 2 písm. a) sa za slovo „ zastupiteľstva “ dopĺňa „Rady starostov “,
-	v § 2 ods. 2 písm. b) sa za slová „ mestskej rady “ dopĺňa „Rady starostov “,
-	v § 2 ods.2 písm. d) sa za „ mestskej rady “ dopĺňa „a Rady starostov “.

C. ukladá
riaditeľovi Magistrátu mesta Košice

1. Zabezpečiť realizáciu zníženia počtu zamestnancov MMK do konca roka 2009 
     pri nezmenenom rozsahu kompetencií MMK minimálne o 10 % oproti stavu   
     platnému k 30.10.2008, t.j. v čase prijímania tohto uznesenia.

									T: 31.12.2009
									Z: riaditeľ MMK

2

2. Na prvom  rokovaní mestského zastupiteľstva v II. polroku r. 2009 predložiť 
   písomnú informáciu o:
a)	aktuálnom stave zabezpečenia realizácie znižovania počtu zamestnancov  MMK,
b)	aktuálnom stave uvedenia nového organizačného usporiadania MMK do praxe.

T: prvé rokovanie MZ
     v  II. polroku 2009
Z: riaditeľ MMK

3. Dopracovať predložený návrh Organizačného poriadku Magistrátu mesta Košice 
     s jeho doplnením o pripomienky odznelé v diskusii, vrátane záverov analýzy  
     kompetenčného a personálneho auditu na Magistráte mesta Košice a po doplnení  
     predložiť na riadne rokovanie MZ v Košiciach v decembri 2008.

									T: v texte
									Z: riaditeľ MMK

D. žiada
primátora mesta Košice,
aby umožnil v spolupráci s riaditeľom MMK splnenie uznesení uvedených v 1. a 2. v bode C.

Ing. František Knapík
                  primátor mesta Košice
  Podpísal dňa: 7.11.2008

Za správnosť:   Ing. Marek Kolárčik
                         Ing. Katarína Nováková
Zapisovateľka: Mária Lapšanská